Lolland-Falsters Stifts-Tidende, 1841-09-02
Af Kjøbenhavns Borgerrepræsentanters Forhandlinger i Mødet den 26de August meddele vi efter Berl. Tid." følgende: Som Resultatet af de Forhandlinger, der have fundet Sted og hvorvidt der i Anledning af Thronskiftet burde søges Confirmation paa de Kjøbenhavn under 24de Juni 1661 tildeelte Privilegier meddeles nedenstaaende fra den samlede Communalbestyrelse under 19de April d. A. til det kongl. danske Cancellie afgaaede Skrivelse: I Anledning af det allerhøieste Patent af 25de Marts f. A., der med Hensyn til Thronskiftet paabyder Jndsendelsen af Bestallinger og Benaadningsbreve til allerhøieste Bekræftelse, er det kommet under Communalbestyrelsens Overveielse, hvorvidt en saadan Jndsendelse burde skee af de Kjøbenhavns By af høisalig Kong Frederik den 3die forundte Privilegier. Efterat denne Sag havde været underkastet den nøieste Prøvelse i et den 8de f. M. afholdt Plenarmode, fand Pluraliteten, at dette gamle Fribrev, der i de allerstærkeste Udtryk udtaler sig som en vedvarende uforanderlig Lov, ei behøvede nogen Bekræftelse og det saa meget mindre, som lignende Fribreve, saasom Adelens, Geistlighedens og Grevernes samt Baronernes Privilegier, det man vidste, ingensinde var blevne confirmerede, hvorfor og den tidligere brugte Form, ved alle siden Kong Frederik den 3dies Død indtrufne Thron skifter, at indsende det til Bekræftelse var mindre adægvat og valgt sandsynligt med udelukkende Hensyn til Benævnelsen Det blev derfor og besluttet, ei at søge Confirmation paa oft bemeldte Privilegier, men for at ikke heraf i Tidens Løb skulde uddrages nogen Slutning om, at fornævnte Privilegier vare frafaldne, eller den nærværende Communalbestyrelse paadrage sig Udseende af at have manglet i at iagttage Byens Tarv, vedtoges det, angaaende ovenmeldte Resultat at gjøre Jndberetning til det kongl. danske Cancellie. - Undertegnede F. C. Schæffer, Borgemester, kan i denne Egenskab ikke deeltage i noget, der indeholder en Afvigelse fra hvad Stadens Magistrat paa dens og Stadens Borgeres og Indbyggeres Vegne, ifølge Historiens Veiledning, har iagttaget ved de efter Kong Frederik den 3dies dødelige Afgang 6 paafølgende Kongers Thronbestigelse og navnligen den sidste høisalige Konges, Frederik den 6tes, da Magistraten i Forbindelse med Formandskabet for Stadens 32 Mænd under 29de Juli 1808 ansøgte om, og under 6te Novbr. 1810 erholdt allernaadigst Confirmation paa Stadens nye Privilegier af 24de Juni 1661. - Hertil maa jeg Bentley ligeledes henholde mig. Det kongelige Rescript, ved hvilket det tillades, at den bekjendte Skamstøtte paa Ulfeldsplads i Kjøbenhavn maa borttages, lyder saaledes: J Anledning af den under 30te Juli d. A. af Vort danske Cancellie allernaadigst nedlagte Betænkning over et af Byens Magistrat og deputerede Borgere understøttet Andragende fra en Deel Huuseiere og Leiere paa Ulfeldsplads ville Vi, i det Vi desuden gjerne see Mindet og en mod Fædrelandet begaaet Udaad fjernet, allernaadigst have tilladt, at naar Hovedstadens Communalbestyrelse til bemeldte Pladses Forskjønnelse foranstalter de dersteds opførte Boder borttagne, da ogsaa den paa Pladsen opførte Skamstøtte maa nedrives og bortføres, hvorhos det da er Vor allerhøieste Villie, at Pladsen igjen gives sit ældre Navn Graabrødre Torv.